《怀净国》
明代·虞淳熙

客有归来辞，都作莲花字。
五柳珊瑚枝，三径玻璃地。
天童候金门，香刍总而至。
翠裓倾丹英，纷纷罗应器。
翩然六铢轻，秋霞生半臂。
解衣浴澄地，灵风撼仙芰。
承足青玉沙，妙触各如意。
空楼千乐鸣，吹演第一义。
吾安进衤几歌，独笑声闻醉。
极乐讵有涯，行向刀林戏。

作者简介：虞淳熙（1553年－1621年），字长孺，浙江钱塘人。生下来睡着不闭眼。曾任兵部职方事、礼部员外郎等职，曾隐居于回峰。著有《虞德园集》、《孝经集灵》1卷。